ACORDURI DE GARANȚIE LIMITATĂ ȘI DE LICENȚĂ PENTRU SOFTWARE LEXMARK

CITIȚI CU ATENȚIE ÎNAINTE SĂ APĂSAȚI BUTONUL Sunt de acord SAU Accept DE PE ACEASTĂ PAGINĂ: 
SELECTÂND BUTONUL Sunt de acord SAU Accept, SUNTEȚI DE ACORD SĂ RESPECTAȚI TOȚI TERMENII ȘI TOATE CONDIȚIILE ACESTOR ACORDURI DE GARANȚIE LIMITATĂ ȘI LICENȚĂ PENTRU SOFTWARE.  DACĂ NU SUNTEȚI DE ACORD, SELECTAȚI BUTONUL Nu sunt de acord SAU Nu accept DE PE ACEASTĂ PAGINĂ ȘI NU INSTALAȚI, NU COPIAȚI, NU DESCĂRCAȚI ȘI NU UTILIZAȚI ÎN ALT MOD PROGRAMUL SOFTWARE.    DACĂ INSTALAȚI ACEST PROGRAM SOFTWARE PENTRU A FI UTILIZAT DE TERȚI, SUNTEȚI DE ACORD SĂ INFORMAȚI UTILIZATORII CĂ UTILIZAREA PROGRAMULUI SOFTWARE INDICĂ ACCEPTAREA ACESTOR CONDIȚII.

ACORD DE LICENȚĂ PENTRU SOFTWARE LEXMARK
Acest Acord de licență pentru software (Acord de licență pentru software) este un acord legal între dvs. (ca persoană individuală sau ca unică entitate) și Lexmark International, Inc. (Lexmark) care, cu excepția cazului în care produsul sau programul software Lexmark face subiectul unui acord scris de licență software între dvs. și Lexmark sau furnizorii săi, guvernează utilizarea oricărui program software instalat sau furnizat de Lexmark pentru a fi utilizat împreună cu produsul Lexmark.  Termenul Program software include instrucțiuni executabile pe un computer, conținut audio/vizual (cum ar fi imagini și înregistrări) și suport fizic aferent, materiale imprimate și documentație în format electronic, fie încorporate în produsul Lexmark, fie distribuite împreună cu acesta sau pentru utilizarea sa.

1.	 EXONERARE ȘI LIMITAREA GARANȚIILOR.  CU EXCEPȚIA CELOR STIPULATE ÎN ACEST ACORD DE LICENȚĂ ȘI ÎN LIMITA MAXIMĂ PERMISĂ DE LEGISLAȚIA ÎN VIGOARE, LEXMARK ȘI FURNIZORII SĂI FURNIZEAZĂ PROGRAMUL SOFTWARE CA ATARE ȘI SUNT EXONERAȚI DE ORICE ALTE GARANȚII ȘI CONDIȚII, EXPRESE SAU IMPLICITE, INCLUSIV, DAR FĂRĂ SĂ SE LIMITEZE LA ACESTEA, PENTRU TITLUL, INTEGRITATEA, VANDABILITATEA ȘI POTRIVIREA LA UN ANUMIT SCOP ȘI ABSENȚA VIRUȘILOR, TOATE ÎN LEGĂTURĂ CU PROGRAMUL SOFTWARE.  ÎN MĂSURA ÎN CARE LEXMARK NU POATE FI EXONERAT PRIN LEGE DE ORICE COMPONENTĂ A GARANȚIILOR IMPLICITE DE VANDABILITATE SAU POTRIVIRE LA UN ANUMIT SCOP, LEXMARK LIMITEAZĂ DURATA UNOR ASTFEL DE GARANȚII LA TERMENUL DE 90 DE ZILE AL GARANȚIEI EXPRESE LIMITATE PENTRU SOFTWARE.

       Acest Acord trebuie citit în conjuncție cu anumite prevederi legale care pot fi în vigoare la un moment dat și care implică garanții sau condiții sau impun obligații pentru Lexmark, care nu pot fi excluse sau modificate.  În cazul în care se aplică orice astfel de prevederi, în măsura în care Lexmark are posibilitatea, Lexmark își limitează răspunderea pentru încălcarea unor astfel de prevederi la una dintre următoarele variante:  furnizarea unei copii de înlocuire a Programului software sau rambursarea sumei plătite pentru Programul software.  
       
       Programul software poate să includă linkuri de Internet spre alte plicații software și/sau pagini găzduite și operate de terțe părți neafiliate cu Lexmark.  Confirmați și sunteți de acord că Lexmark nu este responsabil în niciun fel pentru găzduirea, performanța, operarea, întreținerea sau conținutul unor astfel de aplicații software și/sau pagini Web din Internet.

2.	 LIMITAREA DESPĂGUBIRILOR.  ÎN LIMITA MAXIMĂ PERMISĂ DE LEGISLAȚIA ÎN VIGOARE, ÎNTREAGA RĂSPUNDERE A COMPANIEI LEXMARK, ÎN CONDIȚIILE ACESTUI ACORD DE LICENȚĂ PENTRU SOFTWARE, ESTE LIMITATĂ ÎN MOD EXPRES LA CEA MAI MARE VALOARE DINTRE SUMA PLĂTITĂ PENTRU PROGRAMUL SOFTWARE SAU CINCI DOLARI SUA (SAU ECHIVALENTUL ÎN MONEDA LOCALĂ).  SINGURUL MOD DE SOLUȚIONARE A ORICĂREI DISPUTE, ÎN CONDIȚIILE ACESTUI ACORD DE LICENȚĂ PENTRU SOFTWARE, ESTE RECUPERAREA UNEIA DINTRE ACESTE SUME, DUPĂ A CĂROR PLATĂ, COMPANIA LEXMARK VA FI EXONERATĂ ȘI ELIBERATĂ DE ORICE ALTE RĂSPUNDERI SAU OBLIGAȚII FAȚĂ DE DVS .  

ÎN NICIO SITUAȚIE, LEXMARK, FURNIZORII SĂI, FILIALELE SAU DISTRIBUITORII NU VOR RĂSPUNDE PENTRU NICIO PAGUBĂ SPECIALĂ, ACCIDENTALĂ, INDIRECTĂ, EXEMPLARĂ, PUNITIVĂ SAU PRIN CONSECINȚĂ (INCLUSIV, DAR FĂRĂ SĂ SE LIMITEZE LA PROFITURI SAU VENITURI PIERDUTE, ECONOMII PIERDUTE, ÎNTRERUPERI ALE UTILIZĂRII SAU ORICE PIERDERI, LIPSĂ DE ACURATEȚE SAU DETERIORĂRI ALE DATELOR SAU ÎNREGISTRĂRILOR, PENTRU PRETENȚII ALE TERȚILOR SAU PENTRU PAGUBE DE PROPRIETATE REALĂ SAU MATERIALĂ, PENTRU LIPSURI ALE CONFIDENȚIALITĂȚII PROVENITE SAU ÎNRUDITE ÎN ORICE FEL CU UTILIZAREA SAU CU INCAPACITATEA DE A UTILIZA PROGRAMUL SOFTWARE, SAU ÎN ORICE ALT MOD CARE ARE LEGĂTURĂ CU ORICE PREVEDERE DIN ACEST ACORD DE LICENȚĂ PENTRU SOFTWARE), INDIFERENT DE NATURA PRETENȚIEI, INCLUSIV, DAR FĂRĂ SĂ SE LIMITEZE LA ÎNCĂLCAREA GARANȚIEI SAU A CONTRACTULUI, DAUNE CIVILE (INCLUSIV NEGLIJENȚĂ SAU RĂSPUNDERE STRICTĂ), CHIAR DACĂ LEXMARK SAU FURNIZORII, FILIALELE SAU DISTRIBUITORII SĂI AU FOST INFORMAȚI DESPRE POSIBILITATEA UNOR ASEMENEA PAGUBE SAU PENTRU ORICE PRETENȚIE FORMULATĂ DE DVS. ÎN BAZA UNEI PRETENȚII A UNUI TERȚ, CU EXCEPȚIA SITUAȚIEI ÎN CARE ACEASTĂ EXCLUDERE A PAGUBELOR ESTE DETERMINATĂ CA INCORECTĂ DIN PUNCT DE VEDERE LEGAL.  LIMITĂRILE DE MAI SUS SE APLICĂ INDIFERENT DACĂ REMEDIERILE MENȚIONATE MAI SUS NU ÎȘI ATING SCOPUL LOR ESENȚIAL.

3.	LEGI STATALE DIN S.U.A.  Această garanție limitată pentru software vă oferă drepturi legale specifice.  Este posibil să aveți și alte drepturi care diferă de la stat la stat.  Unele state nu permit limitări ale duratei perioadei de garanție implicită sau nu permit excluderea sau limitarea pagubelor incidentale sau a celor pe cale de consecință, astfel încât este posibil ca limitările prezentate mai sus să nu fie valabile în cazul dvs.

4.	ACORDAREA LICENȚEI.  Lexmark vă acordă următoarele drepturi, cu condiția să respectați toți termenii și toate condițiile din acest Acord de licență pentru software:

a.	Utilizare.  Aveți dreptul să utilizați o singură (1) copie a acestui program software.  Termenul Utilizare înseamnă stocarea, încărcarea, instalarea, executarea sau afișarea programului software.  Nu aveți dreptul să separați componentele programului software pentru utilizare pe mai multe computere.  Sunteți de acord că nu veți utiliza programul software, în întregime sau parțial, în orice manieră care are efect de ignorare, modificare, eliminare, obstrucționare, alterare sau reducere a importanței aspectului vizual al oricăror notificări privind mărci comerciale, nume comerciale, ambalaje comerciale sau drepturi intelectuale, care apar pe ecranele afișate pe orice computer, generate, în mod normal, de programul software sau ca rezultat al acestuia.
b.	Copiere. Aveți dreptul să realizați o singură (1) copie a programului software, numai în scop de copiere de rezervă, arhivare sau instalare, cu condiția ca respectiva copie să conțină toate notificările originale proprii programului software.  Nu aveți dreptul să copiați programul software pe nicio rețea publică sau distribuită.
c.	Rezervarea drepturilor. Programul software, inclusiv toate fonturile, este protejat prin drepturi de autor și este proprietatea Lexmark International, Inc. și/sau a furnizorilor săi.  Lexmark își rezervă toate drepturile care nu v-au fost acordate expres prin acest Acord de licență pentru software.
d.	Freeware.  Fără a intra în contradicție cu termenii și condițiile din acest Acord de licență pentru software, întreg programul software sau orice parte a lui care constituie software furnizat cu licență publică de către terți (Freeware) vă este oferit sub licență, în conformitate cu termenii și condițiile acordului de licență software care însoțește asemenea Freeware, indiferent dacă acesta este sub formă de acord discret, cu licență laminată sau termeni de licență electronică în momentul descărcării sau instalării.  Utilizarea Freeware-ului de către dvs. va fi guvernată în întregime de termenii și condițiile unei asemenea licențe.

5.	TRANSFER.  Aveți dreptul să transferați programul software către un alt utilizator.  Orice transfer trebuie să includă toate componentele software, suporturile, materialele imprimate și acest Acord de licență pentru software și nu aveți dreptul să păstrați copii ale programului software sau ale componentelor sale.  Nu este permis transferul indirect, cum ar fi concesionarea.  Înainte de transfer, utilizatorul final care primește programul software transferat trebuie să fie de acord cu toți termenii din acest Acord de licență pentru software.  În momentul transferării programului software, licența dvs. se termină în mod automat.  Nu aveți dreptul să închiriați, să acordați sub-licențe sau să atribuiți Programul software, cu excepția situațiilor permise de prevederile acestui Acord de licență pentru software.

6.	UPGRADE-URI.  Pentru a utiliza un program software identificat ca upgrade, trebuie să aveți mai întâi licența pentru programul software original, identificat de Lexmark ca eligibil pentru upgrade.  După upgrade, nu aveți dreptul să utilizați în continuare programul software original, care a format baza eligibilității pentru upgrade.

7.	LIMITARE PRIVIND PROCESAREA INVERSĂ.  Nu aveți dreptul să modificați, să procesați invers, să dezasamblați, să decompilați sau să transformați în alt mod programul software ori să ajutați sau să facilitați altora astfel de acțiuni, cu excepția și în limita situațiilor permise expres de legislația în vigoare în scopuri de inter-operabilitate, de corectare a erorilor sau de testare a securității.  Dacă aveți asemenea drepturi legale, notificați Lexmark în scris despre orice intenție de procesare inversă, dezasamblare sau decompilare.  Nu aveți dreptul să decriptați programul software, în afară de situația când este necesar pentru utilizarea legitimă a programului software.

8.	SOFTWARE SUPLIMENTAR.  Acest Acord de licență pentru software se aplică și actualizărilor sau componentelor suplimentare ale programului software original furnizate de Lexmark, cu excepția situației în care Lexmark furnizează alte condiții împreună cu actualizarea sau componenta suplimentară.

9.	TERMEN.  Acest Acord de licență pentru software este valabil până la terminare sau respingere.  Aveți posibilitatea să respingeți sau să terminați în orice moment această licență, distrugând toate exemplarele programului software, împreună cu toate modificările, documentația și părțile îmbinate în orice formă sau în orice alt mod decât cele descrise în acest document.  Lexmark poate să anuleze prin notificare licența pe care o aveți, dacă nu respectați vreun termen din acest Acord de licență pentru software.  În situația unei asemenea terminări, sunteți de acord să distrugeți toate copiile programului software, împreună cu toate modificările, documentația și părțile îmbinate în orice formă.  

10.	TAXE.  Sunteți de acord că sunteți responsabil pentru plata oricăror taxe care includ, fără limitări, orice bunuri și servicii și orice taxe de proprietate personală, rezultate din acest Acord de licență pentru software sau din utilizarea programului software.  

11.	LIMITĂRI ALE ACȚIUNILOR.  Nicio acțiune, indiferent de formă, bazată pe acest Acord de licență pentru software nu poate fi invocată de niciuna dintre părți după mai mult de doi ani de la apariția cauzei acțiunii, cu excepția situațiilor prevăzute de legislația în vigoare.  

12.	LEGISLAȚIA ÎN VIGOARE.  Acest Acord de licență pentru software este guvernat de legile din Commonwealth of Kentucky, Statele Unite ale Americii.  Nu se vor aplica niciun fel de alte reglementări legale din nicio altă jurisdicție.  Convenția ONU privind contractele pentru vânzarea internațională de bunuri nu se aplică.

13.	DREPTURI RESTRICȚIONATE PENTRU GUVERNUL STATELOR UNITE.  Programul software a fost dezvoltat în întregime cu cheltuieli private.  Drepturile Guvernului Statelor Unite de a utiliza acest Program software sunt cele stabilite prin acest Acord de licență pentru software și sunt restricționate conform DFARS 252.227-7014 și altor prevederi FAR similare (sau prin orice alte reglementări ale agenției sau prin clauze contractuale echivalente).

14.	CONSIMȚĂMÂNT DE UTILIZARE A DATELOR.  Sunteți de acord cu faptul că Lexmark, filialele și agenții săi pot să colecteze și să utilizeze informațiile pe care le furnizați în legătură cu serviciile de înregistrare și asistență și cu upgrade-urile efectuate în ceea ce privește programul software.  Lexmark este de acord să nu utilizeze aceste informații într-o formă care vă identifică personal, cu excepția situațiilor în care acest lucru este necesar pentru a vă furniza asemenea servicii.

15.	RESTRICȚII LA EXPORT.  Nu aveți dreptul (a) să dobândiți, expediați, transferați sau să reexportați, în mod direct sau indirect, programul software sau orice alt produs derivat direct, fără să respectați legislația de export în vigoare și (b) să permiteți ca programul software să fie utilizat în orice alt scop interzis de asemenea legi de export, inclusiv și fără limitare pentru proliferarea armelor nucleare, chimice sau biologice.

16.	ACORD DE CONTRACTARE ELECTRONICĂ.  Dvs. și Lexmark sunteți de acord ca acest Acord de licență pentru software să se încheie pe cale electronică.  Aceasta înseamnă că dacă faceți clic pe butonul Sunt de acord sau Accept de pe această pagină, vă dați acordul pentru termenii și condițiile din acest Acord de licență pentru software și confirmați că procedați astfel cu intenția de a semna un contract cu Lexmark.

17.	CAPACITATEA ȘI AUTORITATEA DE CONTRACTARE.  Declarați că sunteți o persoană cu vârsta legală de majorat valabilă în locația în care semnați acest Acord de licență pentru software și, dacă este cazul, sunteți autorizat în totalitate de către angajator sau de superiorul ierarhic să semnați acest contract.

18.	ACORD INTEGRAL.  Acest Acord de licență pentru software (inclusiv orice adăugare sau amendament la acest Acord de licență pentru software, livrate împreună cu programul software) reprezintă acordul integral între dvs. și Lexmark privind programul software.  Cu excepția situațiilor în care acest document prevede altfel, acești termeni și aceste condiții au prioritate asupra tuturor celorlalte comunicări, propuneri și reprezentări orale sau scrise, anterioare sau actuale, referitoare la programul software sau la orice alt subiect tratat în acest Acord de licență pentru software (cu excepția situației în care asemenea termeni externi nu sunt în conflict cu termenii din acest Acord de licență pentru software sau cu alt acord scris semnat între dvs. și Lexmark în legătură cu utilizarea programului software).  În situația în care orice politici sau programe Lexmark pentru servicii de asistență sunt în conflict cu termenii din acest Acord de licență pentru software, au prioritate termenii din acest Acord de licență pentru software.




EU2-0023-RO